Държавен вестник, бр. 9, 2010 г., стр. 29

БРОЙ  9	
Д Ъ Р Ж А В Е Н  В Е С Т Н И К 	
СТР.  29  
по“, както и кандидатите за държавни служители 
в арестите, пробационните служби и главната 
дирекция, се извършва от сектор „Психологи­
ческа лаборатория“ в ГДИН.
(2) Психологическото изследване на канди­
датите за държавни служители за длъжности 
в териториалните служби, изискващи средно 
образование, се извършва от инспекторите 
психолози в териториалните служби.
Чл. 15. (1) Измерването на общите и спе­
цифичните професионално значими качества и 
противопоказания за постъпване на държавна 
служба в ГДИН и териториалните є служби се 
извършва съобразно психологически критерии за 
оценяване на лични и социално-комуникативни 
качества и умения за съответното направление 
на дейност.
(2) Резултатът от психологическото из­
следване се обосновава с тестови данни и се 
представя в заключение.
Чл. 16. (1) Психологическо ретестиране 
за определяне на актуалната психологическа 
съвместимост на държавните служители с из­
искванията за заеманата длъжност и годността 
им да изпълняват служебните задължения се 
извършва от сектор „Психологическа лабора­
тория“ към ГДИН.
(2) Обект на ретестиране са държавни слу­
жители, които:
1. имат затруднения и сериозни дефицити 
в професоналната адаптация, обучението и 
специализираната подготовка;
2. проявяват демотивация, емоционална 
неадекватност и рисково поведение;
3. извършват системни дисциплинарни на­
рушения;
4. злоупотребяват със служебното положение 
с користна цел.
(3) В случаите по ал. 2 началниците на 
структурни звена в ГДИН и на териториалните 
є служби предлагат писмено на главния дирек­
тор извършването на ретестиране.
(4) Предложението за ретестиране съдържа 
описание на проблемните поведенчески прояви 
на служителя, аргументи за необходимостта от 
провеждане на ретестиране, подробни лични 
и служебни данни, служебна характеристика.
(5) Ретестирането се извършва от експертите 
психолози на сектор „Психологическа лабора­
тория“ в двуседмичен срок от депозиране на 
предложението, след писмено нареждане на 
главния директор на ГДИН.
(6) Заявителят на ретестирането е длъжен 
да представи в сектор „Психологическа лабора­
тория“ личното кадрово дело на предложения 
за ретестиране държавен служител не по-късно 
от пет дни преди датата на психологическото 
изследване.
(7) Психологическото ретестиране приключ­
ва с психологическо експертно заключение, 
което има задължителен характер за органите, 
които са го възложили.
(8) При констатиране на психологическа 
несъвместимост на държавния служител с из­
искванията за заеманата длъжност и негодност 
да изпълнява служебните задължения същият 
се предлага за оценка на изпълнението на 
длъжностните задължения.
Чл. 17. (1) Служителите в ГДИН и терито­
риалните є служби са длъжни да поддържат и 
повишават професионалната си квалификация.
(2) На първоначално професионално обуче­
ние подлежат спечелилите конкурс за постъп­
ване на служба на длъжност извън случаите 
по чл. 31, ал. 3 ЗИНЗС.
(3) Успешното завършване на курс за първо­
начално професионално обучение е основание 
за присъждане на категория и първоначално 
заемане на длъжност от държавната служба в 
ГДИН и териториалните є служби.
(4) Всеки курс приключва с проверка на 
знанията и издаване на сертификат.
(5) Срокът на първоначалното професио­
нално обучение е три месеца.
(6) Курсовете за първоначално професи­
онално обучение се провеждат по годишен 
план-график и тематика, съобразена със специ­
фичните изисквания на длъжността, утвърдени 
от главния директор.
(7) Професионалната подготовка без откъсва­
не от работа се извършва при условия и по ред, 
определени със заповед на главния директор.
Чл. 18. За неуредените в част трета на този 
правилник въпроси за държавната служба в 
ГДИН и териториалните є служби се прила­
гат разпоредбите на Правилника за прилагане 
на Закона за Министерството на вътрешните 
работи.
Ч А С Т Ч Е Т В Ъ Р ТА
ИЗПЪЛНЕНИЕ НА НАКАЗАНИЕТО ЛИША­
ВАНЕ ОТ СВОБОДА
Г л а в а  п ъ р в а
МЕСТА ЗА ЛИШАВАНЕ ОТ СВОБОДА
Раздел I
Създаване и закриване на местата за лишаване 
от свобода. Видове
Чл. 19. (1) Затворническите общежития се 
създават и закриват със заповед на министъра 
на правосъдието по собствена инициатива или 
по предложение на главния директор на ГДИН, 
ако са налице необходимите жилищни, битови 
и други помещения за осъществяване на попра­
вително въздействие и отговарят на съответните 
охранителни и санитарни изисквания.
(2) Външните работни обекти, които нямат 
необходимите жилищни, комунално-битови и 
други помещения, не могат да бъдат обособявани 
като затворнически общежития. Работещите в 
тях лишени от свобода се настаняват в затворите, 
поправителните домове или затворническите 
общежития.